Geissenovci – Ťažký život milionárov

Geissenovci – Ťažký život milionárov () je nemecká dokumentárna reality show, zaoberajúca sa životom štvorčlennej nemeckej milionárskej rodiny. Vysiela ju nemecká televízia RTL II a v súčasnosti beží 21. séria (vysielanie RTL II je dostupné aj na Slovensku cez niektorých poskytovateľov televízneho vysielania). Seriál sa stal úspešným aj na Slovensku, kde ho od roku 2012 vysielala TV JOJ. Na Slovensku bola odvysielaná 1.15. séria. Po šiestich rokoch sa televízia JOJ rozhodla vrátiť seriál do vysielania a nakúpila vysielacie práva na všetky neodvysielané série. 16. séria sa začne vysielať 12. apríla 2023 o 15:35 na JOJke. Špeciál Geissenovci na Slovensku pôjde do vysielania už 3. mája o 20:35 na JOJke. Na Slovensku sa odohrávalo 5 dielov série, ktorých natáčanie trvalo jeden týždeň.

O seriáli 
Róbert a Carmen Geissovci sú milionársky manželský pár, ktorí vlastnia niekoľko luxusných domov, áut a jachty. O svoje bohatstvo sa rozhodli podeliť so svetom, aspoň prostredníctvom televíznej obrazovky. Môžete nahliadnuť do každodennej rutiny milionárov a vidieť aj výnimočné udalosti v ich živote. V show vystupujú aj ich dve dcéryDavina () a Shania () Geiss.

Obsadenie 
 Robert Geiss (v slovenskom znení Jozef Vajda)
 Carmen Geiss (v slovenskom znení Helena Geregová)
 Davina Shakira Geiss (v slovenskom znení Alžbeta Dvoranová a Dominika Žiaranová)
 Shania Tyra Geiss (v slovenskom znení Michaela Javorčeková a Bianka Bucková, Sára Suchovská)
 Dedko Reinhold (v slovenskom znení Tibor Vokoun)
 Babička Margret (v slovenskom znení Monika Radványiová)
 Slovenský komentár: Michal Hudák
 Nemecký komentár: Michael Betz

Fakty a zaujímavosti 
 Počet divákov sledujúcich šou (v rámci sveta) sa pohybuje okolo 5 miliónov.
 Celkovo bolo zatiaľ vyrobených 22 sezón seriálu.
 Jozef Vajda, ktorý nahovára hlavnú postavu Roberta Geissa, sa sťažoval na náročnú prácu hlavne preto, že nezmyselné texty či dialógy sa ťažko zapamätávajú.
 Od októbra 2015 produkuje Geiss reláciu so svojou spoločnosťou Geiss TV GmbH, za ktorú (od roku 2017) požaduje od RTL II okolo 2,5 milióna eur za sezónu.
 Doslovný preklad z nemčiny znie Geissenovci – Strašne očarujúca rodina.
 Vrtuľník, ktorým sa Geissenovci prevážali v rámci slovenského špeciálu patrí podnikateľovi Patrikovi Tkáčovi.

Série

Referencie

Externé odkazy 

 
 
 
 
 Geissenovci – Ťažký život milionárov v TV archíve

Reality show
Nemecké televízne seriály
Televízne seriály z roku 2011